ສະ​ຫະ​ລັດ ສະ​ໜັບ​ສະ​ໜູນ ການ​ຝຶກ​ອົບ​ຮົມ ດ້ານ​ເຕັກ​ໂນ​ໂລ​ຈີ ໃຫ້​ຊາວ​ໜຸ່ມ​ລາວ
AC STEM Lab ແມ່ນໂຄງການລິເລີ່ມເຊິ່ງມີໄລຍະການຮຽນການສອນເປັນ ເວລາໜຶ່ງປີ ຢູ່ທີ່ສູນອາເມຣິກາທາດດໍາ.
ສະຫະລັດ ຮ່ວມກັບ ສູນບົ່ມທຸລະກິດ TOH-LAO ແລະ ບໍລິສັດເຕັກໂນໂລຈີ ຊັັ້ນນໍາ ລວມທັງເຟສບຸກໄດ້ເປີດໂຄງການຝຶກອົບຮົມ AC STEM Lab ຢ່າງ ເປັນທາງການ ເມື່ອວັນທີ 22 ສິງຫາຜ່ານມານີ້ ເຊິ່ງຈັດຂຶ້ນ ເພື່ອສ້າງແລະຂະ ຫຍາຍຈໍານວນບຸກຄະ ລະກອນ ທີ່ມີທັກສະສູງ ສຳລັບຕອບສະໜອງໃຫ້ກັບການ ຈ້າງງານໃນຂະແໜງເຕັກ ໂນໂລຈີ ໃນ ສປປ ລາວ AC STEM Lab ແມ່ນໂຄງການລິເລີ່ມເຊິ່ງມີໄລຍະການຮຽນການສອນເປັນ ເວລາ ໜຶ່ງປີ ຢູ່ທີ່ສູນອາເມຣິກາທາດດໍາ ໂຄງການນີ້ແມ່ນໄດ້ໃຫ້ການຝຶກອົບຮົມໃຫ້ແກ່ບັນດາຜູ້ເຂົ້າຮ່ວມໃຫ້ມີທັກສະໃນ ການ ສ້າງແອັບພລິເຄຊັນ ສຳລັບໄອໂຟນ ແລະ ລະບົບເອນດຣອຍ ການຂຽນ ໂປຣແກມ ການອອກແບບເວັບໄຊ ແລະ ການພັດທະນາທຸລະກິດ ລວມໄປ ເຖິງການສ້າງຄວາມ ຮັບຮູ້ ແລະ ກະກຽມຄວາມພ້ອມໃຫ້ພວກໄວໜຸ່ມໃນການ ມີສ່ວນຮ່ວມໃນຂົງເຂດວິທະ ຍາສາດ ເຕັກໂນໂລຈີ ວິສະວະກຳສາດ ແລະ ຄະນິດສາດ (STEM) ໃນ ສປປ ລາວ ທ່ານເອກອັກຄະລັດຖະທູດ ສະຫະລັດອາເມຣິກາ ປະຈຳ ສປປ ລາວ ຣີນາ ບິດເຕີ ໄດ້ ເປັນເຈົ້າພາບເປີດງານ ເພື່ອຕ້ອນຮັບແຂກພິເສດຈາກເຟສບຸກປະ ເຂດເອເຊຍປາຊິ ຟິກເຊິ່ງມີຫ້ອງການໃຫ່ຍທີ່ປະເທດສິງກະໂປ ພ້ອມທັງບັນດາ ຜູ້ນຳທາງດ້ານທຸລະກິດ ແລະ ຜູ້ຕາງໜ້າຈາກບໍລິສັດເຕັກໂນໂລຈີຊັ້ນນຳ ໃນ ສປປ ລາວ ທ່ານທູດຣີນາ ບິດເຕີ ໄດ້ກ່າວວ່າ “ນີ້ແມ່ນການລິເລີ່ມໃນການ ລົງທຶນທີ່ສຳຄັນທີ່ສຸດ ໃຫ້ແກ່ບຸຸກຄະລະກອນ ໃນ ສປປ ລາວ ນັ້ນກະຄືການ ສ້າງໄວໜຸ່ມ ພວກເຮົາຫວັງວ່າການພັດທະນາໃນຂະ ແໜງການວິທະຍາສາດ ເຕັກໂນໂລຈີ ວິສະວະກຳສາດ ແລະ ຄະນິດສາດ (STEM) ແລະ ຍັງເປັນ ການ ຊ່ວຍເຂົ້າໃນການເລັ່ງການເຕີບໂຕໄລຍະກາງ ແລະ ໄລຍະຍາວ ໃນ ເສດຖະກິດດິຈິຕອລຂອງລາວ ໂດຍການສະໜັບສະໜູນເງິນທຶນຈາກລັດຖະບານສະຫະລັດອາເມຮິກາ ໜຶ່ງ ໃນເປົ້າ ໝາຍຫຼັກໆ ແມ່ນຊ່ວຍປິດຊ່ອງວ່າງຄວາມຕ້ອງການລະຫວ່າງຊັບພະ ຍາກອນມະນຸດ ທີ່ມີພອນສະຫວັນ ໃນຂະແໜງການ (STEM) ໃນ ສປປ ລາວ ແລະ ເພີ່ມຈຳນວນບັນ ດາບຸກຄະລາກອນທີ່ໄດ້ຮັບການຝຶກອົບຮົມ ຢູ່ ພາຍໃນປະເທດ ທ່ານນາງສຸພາພອນ ສວນນາວົງ ຜູ້ຈັດຕັ້ງປະຕິບັດໂຄງ ການ AC STEM Lab ແລະຜູ້ກໍ່ຕັ້ງສູນບົ່ມທຸລະ ກິດ TOH-LAO ໄດ້ກ່າວ ວ່າ “ພາຍໃຕ້ໂຄງການ AC STEM Lab ພວກເຮົາມີຄວາມ ຕ້ອງການຢາກ ສ້າງຈິດສຳນຶກໃຫ້ໄວໜຸ່ມກ່ຽວກັບຂົງເຂດ STEM ທ່ານຍັງໄດ້ກ່າວ ຕື່ມອີກວ່າ ພວກເຮົາຍັງຕ້ອງການດຶງດູດບັນດາບໍລິສັດສາກົນ ລະດັບແນວໜ້າເຂົ້າມາ ທີ່ ສປປ ລາວ ທີ່ເຫັນຄຸນຄ່າ ແລະມີຄວາມຕ້ອງການບຸກຄະລາກອນ ທີ່ມີຄວາມ ສາ ມາດ ພ້ອມດຽວກັນຍັງຢາກໃຫ້ພວກເຂົາຮູ້ວ່າພວກເຮົາມີບຸກຄະລາກອນ ທີ່ຄົບຖ້ວນ ແລະ ພ້ອມທີ່ຈະລົງມືປະຕິບັດ " ໃນຊ່ວງພິທີການເປີດງານດັ່ງກ່າວ ທ່ານ Rafael Frankel ຫົວໜ້າຊີ້ນຳວຽກງານ ທາງດ້ານນະໂຍບາຍຂອງເຟສບຸກປະຈຳຂົງເຂດເອເຊຍຕາເວັນອອກສຽງ ໃຕ້ ໄດ້ ເຫັນເຖິງຄວາມສຳຄັນຂອງໂຄງການ AC STEM Lab ແລະໃຫ້ຄຳ ໝັ້ນສັນຍາຈະ ສົ່ງບັນດາຊ່ຽວຊານ ແລະ ຜູ້ຝຶກອົບຮົມເພື່ອປະກອບສ່ວນເຂົ້າ ໃນຊ່ວງການຮຽນພິ ເສດ ສຳລັບໂຄງການດັ່ງກ່າວ ອີກດ້ວຍ ທ່ານ Frankel ກ່າວວ່າ “Facebook ມີ ຄວາມໝາຍໝັ້ນໃນການຊ່ວຍພັດທະນາທັກສະທາງ ດ້ານເຕັກນິກ ຢູ່ໃນຕະຫຼາດ ຫຼັກທົ່ວອາຊີຕາເວັນອອກສຽງໃຕ້ ແລະພວກເຮົາ ກໍມີຄວາມພາກພູມໃຈ ກັບໂອກາດ ອັນໃໝ່ນີ້ ທີ່ ສປປ ລາວ ບໍລິສັດນຳໜ້າທາງດ້ານເຕັກໂນໂລຈີໃນ ສປປ ລາວ ນັ້ນກໍຄືບໍລິສັດ Bizgital ແລະ Lao IT Dev ຈະໄດ້ປະກອບສ່ວນເຂົ້າໃນການເປັນສ່ວນໜຶ່ງຂອງໂຄງ ການ AC STEM Lab ເພື່ອສອນນັກຮຽນແບບບໍ່ເສຍຄ່າ ພ້ອມກັນນັ້ນຍັງມີ ບໍລິສັດ LOCA, Datacom, Cyberia Co Ltd, ແລະ KP Group ຍັງ ຈະສະເໜີການເຝິກງານ ທີ່ ໄດ້ຮັບຄ່າຈ້າງໃຫ້ແກ່ຜູ້ເຂົ້າຮ່ວມໂຄງການອີກດ້ວຍ ໂຄງການ AC STEM Lab ແມ່ນເປັນໂຄງການຫຼ້າສຸດ ທີ່ສະໜັບສະໜູນ ໂດຍລັດ ຖະບານອາເມຣິກາເພື່ອເປັນການຊຸກຍູ້ການຂະຫຍາຍໂຕທາງດ້ານ ເສດຖະກິດດິຈິ ຕອລໃນຂອບເຂດທົ່ວບັນດາປະເທດອາຊຽນ ອາຊຽນແມ່ນເປັນ ພາກພື້ນທີ່ ມີການ ເຕີບໂຕທາງດ້ານຜູ້ບໍລິໂພກອິນເຕີເນັດທີ່ໄວທີ່ສຸດໃນໂລກ ເຊິ່ງນັ້ນກໍ່ມາຈາກການ ເພີ່ມຂຶ້ນໃນການນຳໃຊ້ໂທລະສັບມືຖື ໃນໄລຍະຊຸມປີ 2006 ຫາ 2015 ທີ່ຜ່ານມາ, ໂຕເລກຜູ້ຊົມໃຊ້ອິນເຕີແນັດເຄື່ອນໄຫວເພີ່ມ ຈາກ 198 ລ້ານຄົນມາເປັນ 784 ລ້ານ ຄົນ ການເຕີບໂຕທາງດ້ານເສດຖະ ກິດ ແລະການຂະຫຍາຍຕົວຂອງພົນລະເມືອງທີ່ ມີໄວໜຸ່ມເປັນສ່ວນຫຼາຍໃນ ອາຊຽນ ແມ່ນຈະໄດ້ຮັບຜົນປະໂຫຍດຈາກເສດຖະກິດດິ ຈິຕອລໃນຄັ້ງນີ້